 Hadaba, Akadeemiga Nabada ayaa magalaada Burco ku qabatay Shirweynihii Koowaad ee Dib-u-habaynta Maamulka Dhulka Somaliland; 20-21 Abriil, 2015; kaasoo ay ka soo qayb galeen in ka badan 300 ergay oo ka kala socday gobollada iyo degmooyinka dalka; iyo hayadaha dawliga ah iyo kuwa aan dawliga ahayn; oo ay ka mid ahaayeen 10 Wasiir, gudoomiyayaal gobol, xildhibaano ka tirsan goleyaasha xeer dejinta ee dhexe iyo kuwa hoose, hogaamiye dhaqameedyo; iyo culumaau diin. 